
4                                                                  DR 30.7.2018                                                       

 
Janji untuk memberi bantuan untuk research and development yang mana ini diberi 

kepada lain-lain syarikat tetapi kepada Proton, ia tidak diberi. Proton terpaksalah belanja duit 
sendiri untuk buat research and development. Akan tetapi yang peliknya, apabila Proton 
sudah dijual, wang untuk research and development ini barulah diberi kepada Proton yang 
dikuasai oleh syarikat asing. Inilah sebabnya yang Proton sukar mendapat keuntungan. Kalau 
ada betul-betul bantuan yang ikhlas daripada kerajaan, saya yakin Proton juga mampu 
mencapai kejayaan seperti ianya mencapai kejayaan di zaman purba dulu. Terima kasih... 
[Tepuk]  

  

2. Dato’ Sri Reezal Merican bin Naina Merican [Kepala Batas] minta Menteri 
Pertahanan menyatakan, falsafah dan strategi baru Kementerian Pertahanan berkenaan 
prinsip kedaulatan, keutuhan wilayah dan kesejahteraan ekonomi yang bakal diperkenalkan. 

Menteri Pertahanan [Tuan Mohamad bin Sabu]: Tuan Yang di-Pertua, saya 
menjawab ini di depan bekas Menteri Pertahanan. Ketua Pembangkang dan Perdana Menteri 
juga bekas Menteri Pertahanan.  

Kerajaan Pakatan Harapan komited dalam mengukuhkan kedaulatan dan integriti 
wilayah dalam menghadapi ancaman keselamatan yang semakin kompleks dan dinamik. 
Dalam era globalisasi, ancaman keselamatan kini lebih menjurus kepada pelaku non-state 
actor yang mana melibatkan ancaman keselamatan bukan tradisional seperti jenayah rentas 
sempadan, keganasan, penyeludupan manusia, kidnap for ransom, jenayah siber dan 
sebagainya. Ancaman ini jika tidak ditangani dengan cermat, ia berupaya menjejaskan 
kelangsungan dan keharmonian negara serta kesejahteraan ekonomi.  

Untuk itu, falsafah dan strategi pertahanan yang dilaksanakan oleh Kementerian 
Pertahanan masih lagi berlandaskan kepada Dasar Pertahanan Negara, di mana objektif 
Dasar Pertahanan Negara adalah bagi melindungi dan mempertahankan kepentingan 
strategik negara yang menjadi teras kepada kedaulatan, keutuhan wilayah dan kesejahteraan 
ekonomi negara.  

Terdapat enam prinsip asas pertahanan yang digariskan dalam DPN iaitu berdikari, 
Pertahanan Menyeluruh (HANRUH), komited terhadap Peraturan Pertahanan Lima Negara 
(FPDA), sokongan usaha Pertubuhan Bangsa-bangsa Bersatu ke arah keamanan sejagat, 
langkah-langkah menangani keganasan dan diplomasi pertahanan.  

Tuan Yang di-Pertua, di bawah kerajaan baharu ini, Kementerian Pertahanan 
sedang melaksanakan kajian semula Dasar Pertahanan Negara agar falsafah, prinsip dan 
strategi pertahanan adalah seiring dengan cabaran dan kemajuan semasa. Pada masa yang 
sama, kita akan meneruskan dasar-dasar lama yang kita lihat ia membawa faedah kepada 
keselamatan negara.  

Seperti yang disebutkan tadi, peningkatan ancaman keselamatan bukan tradisional 
seperti keganasan atau terrorism dan keselamatan siber serta ancaman keselamatan 
tradisional yang masih relevan pada masa kini seperti isu Laut China Selatan dan isu 
persempadanan perlu diambil kira dalam menambah baik Dasar Pertahanan Negara. Selain 
daripada itu, perkembangan fenomena revolusi industri keempat yang mempunyai kaitan 
dengan aspek kemajuan teknologi informasi turut diambil kira dalam memastikan 
pembangunan keupayaan Angkatan Tentera Malaysia mendepani cabaran semasa dan akan 
datang.  

Dasar Pertahanan Negara akan sentiasa mendukung dan berpandukan kepada 
Dasar Luar Malaysia yang mengamalkan prinsip dasar berkecuali dan menggunakan saluran 
diplomasi. Pemakaian konsep Zon Aman, Bebas dan Berkecuali juga adalah wajar bagi 
memastikan keselamatan dan ketenteraman di rantau ini tidak terjejas akibat konflik 
geopolitik pihak luar.  

Semakan Dasar Pembangunan Negara juga akan turut direncanakan berlandaskan 
kepada dasar keselamatan berkaitan seperti Dasar Keselamatan Negara, Dasar 
Keselamatan Dalam Negeri dan Dasar Keselamatan Siber Negara.  

 

 



Janji untuk memberi bantuan untuk research and development yang mana ini diberi. kepada lain-lain syarikat tetapi kepada Proton, ia tidak diberi. Proton terpaksalah belanja duit sendiri untuk buat research and development. Akan tetapi yang peliknya, apabila Proton sudah dijual, wang untuk research and development ini barulah diberi kepada Proton yang dikuasai oleh syarikat asing. Inilah sebabnya yang Proton sukar mendapat keuntungan. Kalau ada betul-betul bantuan yang ikhlas daripada kerajaan, saya yakin Proton juga mampu mencapai kejayaan seperti ianya mencapai kejayaan di zaman purba dulu. Terima kasih... [Tepuk]. 2. Dato' Sri Reezal Merican bin Naina Merican [Kepala Batas] minta Menteri Pertahanan menyatakan, falsafah dan strategi baru Kementerian Pertahanan berkenaan prinsip kedaulatan, keutuhan wilayah dan kesejahteraan ekonomi yang bakal diperkenalkan. Menteri Pertahanan [Tuan Mohamad bin Sabu]: Tuan Yang di-Pertua, saya menjawab ini di depan bekas Menteri Pertahanan. Ketua Pembangkang dan Perdana Menteri juga bekas Menteri Pertahanan. Kerajaan Pakatan Harapan komited dalam mengukuhkan kedaulatan dan integriti wilayah dalam menghadapi ancaman keselamatan yang semakin kompleks dan dinamik. Dalam era globalisasi, ancaman keselamatan kini lebih menjurus kepada pelaku non-state actor yang mana melibatkan ancaman keselamatan bukan tradisional seperti jenayah rentas sempadan, keganasan, penyeludupan manusia, kidnap for ransom, jenayah siber dan sebagainya. Ancaman ini jika tidak ditangani dengan cermat, ia berupaya menjejaskan kelangsungan dan keharmonian negara serta kesejahteraan ekonomi. Untuk itu, falsafah dan strategi pertahanan yang dilaksanakan oleh Kementerian Pertahanan masih lagi berlandaskan kepada Dasar Pertahanan Negara, di mana objektif Dasar Pertahanan Negara adalah bagi melindungi dan mempertahankan kepentingan strategik negara yang menjadi teras kepada kedaulatan, keutuhan wilayah dan kesejahteraan ekonomi negara. Terdapat enam prinsip asas pertahanan yang digariskan dalam DPN iaitu berdikari, Pertahanan Menyeluruh (HANRUH), komited terhadap Peraturan Pertahanan Lima Negara (FPDA), sokongan usaha Pertubuhan Bangsa-bangsa Bersatu ke arah keamanan sejagat, langkah-langkah menangani keganasan dan diplomasi pertahanan. Tuan Yang di-Pertua, di bawah kerajaan baharu ini, Kementerian Pertahanan sedang melaksanakan kajian semula Dasar Pertahanan Negara agar falsafah, prinsip dan strategi pertahanan adalah seiring dengan cabaran dan kemajuan semasa. Pada masa yang sama, kita akan meneruskan dasar-dasar lama yang kita lihat ia membawa faedah kepada keselamatan negara. Seperti yang disebutkan tadi, peningkatan ancaman keselamatan bukan tradisional seperti keganasan atau terrorism dan keselamatan siber serta ancaman keselamatan tradisional yang masih relevan pada masa kini seperti isu Laut China Selatan dan isu persempadanan perlu diambil kira dalam menambah baik Dasar Pertahanan Negara. Selain daripada itu, perkembangan fenomena revolusi industri keempat yang mempunyai kaitan dengan aspek kemajuan teknologi informasi turut diambil kira dalam memastikan pembangunan keupayaan Angkatan Tentera Malaysia mendepani cabaran semasa dan akan datang. Dasar Pertahanan Negara akan sentiasa mendukung dan berpandukan kepada Dasar Luar Malaysia yang mengamalkan prinsip dasar berkecuali dan menggunakan saluran diplomasi. Pemakaian konsep Zon Aman, Bebas dan Berkecuali juga adalah wajar bagi memastikan keselamatan dan ketenteraman di rantau ini tidak terjejas akibat konflik geopolitik pihak luar. Semakan Dasar Pembangunan Negara juga akan turut direncanakan berlandaskan kepada dasar keselamatan berkaitan seperti Dasar Keselamatan Negara, Dasar Keselamatan Dalam Negeri dan Dasar Keselamatan Siber Negara.